Og det skete i de dage, at der udgik en befaling... Om at tælle bæverne i Vesthimmerland i mandtal. Ja, det lyder lidt bizart, men det er virkeligheden i disse april-dage i Vesthimmerland. Bæveren, der i omkring 1000 år har været uddød i Danmark blev i 1999 nemlig udsat i Klosterheden i Vestjylland og siden er bestanden vokset og er flyttet ind i Nordjylland. Blandt andet i Vesthimmerland. Her er man i denne uge igang med en storstilet bævertælling, der skal kaste lys over hvor mange bævere, der egentlig er i kommunen. Og om der er bæverpar med unger. 20 frivillige var tirsdag aften på udkig efter det træfældende dyr med ingeniør-egenskaber, og igen onsdag morgen og aften, skal der holdes øje inden optællingen sluttes af torsdag morgen. Tirsdag aften var vi med på bæver-tælling ved Vidkær å, men det var desværre kun et udstoppet dyr, der blev fanget af vores kamera. Du kan se hele indslaget ovenfor.

Referat:
Hele ugen tæller ligger frivillige på lur for at tælle bævere i Vesthimmerland.